

 LĒMUMS

Ādažos, Ādažu novadā

2025. gada 29. maijā **Nr. 208**

**Par dalību projektā** **“Atbalsts Ukrainas un Latvijas bērnu un jauniešu nometnēm”**

Valsts izglītības attīstības aģentūra īsteno projektu “Atbalsts Ukrainas un Latvijas bērnu un jauniešu nometnēm”, paredzot nodrošināt bērnu un jauniešu nometņu norisi līdz 2025. gada 1. novembrim, lai nodrošinātu Ukrainas bērnu un jauniešu latviešu valodas apguvi, Ukrainas bērniem integrējoties ar Latvijas bērniem un jauniešiem, pilnveidojot komunikācijas un saskarsmes prasmes, un saskaņā ar Ministru kabineta 2025. gada 16. aprīļa rīkojumu Nr. 212 “Par apropriācijas pārdali no budžeta resora”.

Ņemot vērā, ka Ādažu novada teritorijā uzturas Ukraiņu civiliedzīvotāju ģimenes ar bērniem, pašvaldībai ir lietderīgi piedalīties minētajā projektā. Projektam pieejamais un Ādažu novada pašvaldībai piekritīgais valsts budžeta finansējuma apmērs ir 4455 *euro*.

Pamatojoties uz Pašvaldību likuma 4. panta pirmās daļas 4. un 8. punktu, 6. panta trešo daļu un Valsts pārvaldes iekārtas likuma 54. pantu, Ādažu novada pašvaldības dome

**NOLEMJ**:

1. Atbalstīt Ādažu novada pašvaldības dalību projektā “Atbalsts Ukrainas un Latvijas bērnu un jauniešu nometnēm” un slēgt sadarbības līgumu (pielikumā) ar Valsts izglītības attīstības aģentūru.
2. Centrālās pārvaldes Izglītības un jaunatnes nodaļai izstrādāt nometnes tehnisko specifikāciju iepirkumam “Bērnu un jauniešu vasaras nometņu organizēšana” un veikt cenu aptauju līdz 2025. gada 15. jūnijam.
3. Pašvaldības domes priekšsēdētājai parakstīt 1. punktā noteikto līgumu.
4. Centrālās pārvaldes Finanšu nodaļai iekļaut projektam noteikto un Ādažu novada pašvaldībai piekritīgo finansējumu pašvaldības 2025. gada budžetā.
5. Pašvaldības izpilddirektoram kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU